ՀԱՄԱՅՆՔԻ ՂԵԿԱՎԱՐ ՀԱԿՈԲ ԲԱԼԱՍՅԱՆԻ ՈՒՂԵՐՁԸ ՄԱՅՐՈՒԹՅԱՆ ԵՎ ԳԵՂԵՑԿՈՒԹՅԱՆ ՏՈՆԻՆ

Սիրելի՛ մայրեր, տիկնայք և աղջիկներ

Ջերմորեն շնորհավորում եմ Ձեզ՝ ապրիլի 7-ի՝ Մայրության և գեղեցկության տոնի կապակցությամբ: Մայրական սերը, հոգատարությունն ու քնքշանքը ամենանվիրական պահապան ուժն են, որ ուղեկցում են յուրաքանչյուրիս ողջ կյանքի ընթացքում: Ապրիլի 7-ը մեկ անգամ ևս առիթ է մայրությունն ու գեղեցկությունն արժևորելու և երախտագիտություն հայտնելու: Անգնահատելի է մայրերի դերը հայ ընտանիքներում:

Սիրով ու խոնարհումով` շնորհավորում եմ հերոսածին մայրերին. Ձեր ամենաթանկն ու նվիրականը տվեցիք հայրենիքին: Մենք ուժեղ ու անկոտրում ենք՝ թիկունքում ունենալով մայրական սերն ու օրհնությունը:

Հայ կնոջ շնորհիվ են պահպանվել ազգային ավանդույթները, զավակների սերն առ հայրենիք: Այսօր էլ դուք պատվով եք կատարում դարերից եկած այդ վեհ առաքելությունը՝ անձնվիրաբար նվիրվելով ընտանիքին ու հայրենիքին, ամենուր սփռելով անսահման սեր ու ջերմություն:

Մարիամ Աստվածածնի ավետման այս օրը ցանկանում եմ առողջություն, խաղաղություն:

Եղե՛ք սիրված ու գնահատված: